Kelmtejn mis-Surmast Direttur (2008) Manoel Pirotta manoel.pirotta(Żġum.edu.mt Astratt: Dan l-artiklu huwa wieħed minn sensiela ta' kitbiet li jġibu l-isem ta' 'Kelmtejn mis-Surmast Direttur'. L-għan tagħhom huwa li, jinfurmaw u/jew jedukaw lil dawk is-soċi li huma membri fi ħdan l- istess għaqda, xirka, soċjetà, assoċjazzjoni, unjoni, jew klabb mużikali, u b'mod aktar ġenerali, lil dawk li jiffrekwentaw il-każini tal-banda, jew sempliċiment għax huma dilettanti tal-festi maltin. Il-messaġġ tas-surmast direttur, flimkien ma' oħrajn miktubin minn xi membri tal-kumitat u l-kappillan tar-raħal, tkun bil-wisq mistennija fil-ktieb li joħroġ għall-festa sena wara l-oħra. Kliem muftieħ: Festa San Ġiljan, Catholic Institute Orchestra, Orkestra Żgħażagħ Maltin, Euro Academv Xouth Orchestra, Universitv of Malta Junior College Orchestra, Mro. Bħala Surmast Direttur il-ġdid tal-Banda San Ġiljan, nixtieq nuri l-apprezzament tiegħi għall-ħidma li wettqu s-surmastrijiet li ġew qabli - Rav Cutajar, Alfred Dimech, u Angelo Pullicino, li jaf it-twaqqif tagħha fl-1927. Bdejt nitgħallem il-klarinett ta' seba' snin. Dħalt mal-Banda Ċittadina King's Own meta kelli 12-il sena, u s-surmast ta' dak iż-żmien, Mro. Carmelo Caruana, kien jiftaħar bija ma' kulħadd li kont il-filjozz tal-bandal U l-istess bħalma għamel Dun Anton Sciberras, Naxxari bħali, jien ukoll ġejt noqgħod San Ġiljan, u ngħodd ruħi bħala Ġiljaniż. Anki lis-Surmast Anġlu Pullicino kienu jsibuh bħala Ġiljaniż ta' Birkirkara Fl-imgħoddi mexxejt il-Catholic Institute Orchestra u l- Orkestra Zgħażagħ Maltin. Ili mmexxi l-Universitv Junior College Orchestra u l-Euro Academv Vouth Orchestra sa mill-1998 u l-2002 rispettivament. Minnu li, il-kunċert tal-ewwel ta' Ġunju 2008 huwa l-ewwel kunċert tieghi bħala Surmast direttur ta' banda, anki jekk, kif qal tajjeb is-Sindku ta' San Ġiljan, li '… Maestro Manoel Pirotta m'għandu bżonn tal-ebda introduzzjoni f'dak li għandu x'jaqsam ma' edukazzjoni mużikali f'pajjizna, speċjalment fejn tidħol il-ħidma … li qed iwettaq mal-istudenti żgħażagħ tagħna fil-kapaċità ta' lekċerer tal-mużika fil-Universitv Junior College.' Huwa awgurali ',..aktar suċċessi fil-karriera mużikali tiegħi, u snin twal bħala s-surmast direttur fi ħdan il-Banda San Ġiljant' L-istess għamlu l-President tal-każin tal-Banda, is-Sur Michael Farrugia, u l-Onorevoli Ministru Ġorġ Pullicino fid-diskorsi rispettivi tagħhom. Fid-9 ta' Awissu tajna kunċert ieħor ta' mużika mid-dinja taċ-ċinema u kanzunetti popolari, bis-sehem tat-tenur Aldo Busuttil u l-kantanta Romina Mamo. Il-kunċert tat-30 ta' Awissu qedin nagħtuh ton aktar klassiku għax fih ser ikun hemm selezzjonijiet minn opri, u arji oħra, bis-sehem tat-tenur magħruf Brian Cefai u l-kor ta' San Ġiljan, kif ukoll 'divertimento' għall-klarinett solo u banda li ser jindaqq mis-solista tal-banda stess, il-klarinettist Michael Pirotta. Hawnhekk, ta' min jgħid li, l-arkivju qed jara żieda qawwija ta' xogħlijiet ġodda ta' kull tip ta' mużika. Dalwqt ser tinfetaħ kamra ġdida tal-mużika bħala s-sede tal-akkademja tal-mużika illi twaqqfet uffiċjalment fil-ħarifa tas-sena 2001. Nagħmel appell lill-ġenituri Ġiljaniżi kollha biex jibgħatu aktar ulied sa minn età żgħira ħalli jitgħallmu l-banda. Diġà qedin naraw żieda sinifikanti ta' alljevi ġodda mimlijin ħeġġa għat-tagħlim tal-mużika. Ejjew u taraw b'liema mod l-alljevi ż-żgħar tagħna ħejjew il- proġett tagħhom għall-gara ċkejkna li nedejnielhomi L-akkademja diġà kienet tat bidu għal sensiela ta' serati mużikali, tant li matul sena waħda kienu ttellgħu sitt serati. U ser jissokktaw b'kunċert għall- pjanu, u ieħor bis-sehem tal-piccola banda fix-xahar tal-Milied. Għas-sena d-dieħla hemm maħsubin proġetti bil-wisq aktar ambizzjużi… imma għalissa daqshekk u nħallikom bi ftit tal-kurżita' l Inrodd ħajr lill-President Michael Farrugia, lis-segretarju Alfred Gauci, li nsibu ta' spalla kbira fit- twettiq tal-ħolm f'dak li għandu x'jaqsam mal-ġejjieni tal-Banda, u l-bqija tal-kumitat li qed jagħti daqqa t'id sewwa biex naraw dil-Banda tagħna titwieled mill-ġdid u tgawdi r-rispett u l-foħrija li jixirqilha fid-dinja bandistika ta' pajjiżna. Il-festa t-tajba lil kull min joqgħod San Ġiljan.